La
direzion gjenerâl di politiche linguistiche dal guvier catalan e à
inmaneât un moment di confront par fâ il pont su lis iniziativis pe
promozion dal aranês, la varietât ocitane fevelade inte Val di Aran
e che e gjolt di un statût di uficialitât in Catalogne. Al
apontament a àn partecipât ancje l’Istitût di Studis Aranês e
altris realtâts associativis impegnadis pe lenghe ocitane (CAOC,
ADÒC, Tirabol
e Club Aranès).
Tra lis novitâts plui impuartantis o cjatìn la pussibilitât di
deduzions fiscâls par cui che al fâs donazions a pro di organisims
impegnâts pe lenghe ocitane e la istituzion di une gnove linie
finanziarie specifiche par promovi l’ocitan aranês. Sul front
universitari, tal 2017 si à metût pe prime volte l’ocitan tra lis
prioritâts strategjichis par gjoldi dai finanziaments dal program
Interlíngua.
Sul finî di chest an invezit a saran disponibii i nivei A1 e A2 pal
aranês daûr dal Cuadri european des lenghis.
Font:
Generalitat de Catalunya,
27/06/18
epo_Latn fur_Latn fur_Latn fur_Latn fur_Latn fur_Latn fur_Latn oci_Latn oci_Latn fur_Latn fur_Latn fur_Latn fur_Latn fur_Latn fur_Latn por_Latn fur_Latn fur_Latn fra_Latn cat_Latn unk